釜山鎮區

釜山鎮區係韓國釜山轄下嘅區。面積29.7km²，人口38萬。喺釜山廣域市中心，係釜山嘅購物、貿易、娛樂中心。

史 
喺1914年釜山府初設之際，釜山鎮區重喺府外，係屬東萊郡嘅，1936年歸釜山府。
1914年4月1號，東萊郡西面成立。
1936年4月1號，西面編入釜山府，設釜山鎮出張所。
1957年1月1號，釜山市嘅釜田洞、凡田洞、蓮池洞、草邑洞、楊亭洞、田浦洞、釜岩洞、堂甘洞、開琴洞、伽倻洞、大淵洞、龍湖洞、勘蠻洞、牛岩洞、龍塘洞、門峴洞，再加埋凡一洞嘅一部分，合併爲釜山鎮區。
1963年慶尚南道東萊郡嘅龜浦邑、沙上面歸入釜山鎮區。
1975年10月1號，釜山鎮區分出一部分，同東萊區一部分、東區一部分合併爲南區。
1978年2月15號，又分出兩部分：鶴章洞一部分畀咗西區；一大部份同慶尚南道金海郡大渚邑嘅鳴旨面、駕洛面合併爲北區。

政區 
釜山鎮區轄11個法定洞，共25個行政洞。
釜田洞
凡田洞
蓮池洞
草邑洞
楊亭洞
田浦洞
釜岩洞
堂甘洞
伽倻洞
開琴洞
凡川洞

攷 
釜山鎮區政府(簡體中文)

釜山政區